**ХЭНТИЙ АЙМГИЙН 2023 ОНД НУТГИЙН   
ЗАХИРГААНЫ БАЙГУУЛЛАГА, АЛБАН ТУШААЛТАНД  
 ХАНДАЖ ГАРГАСАН ӨРГӨДӨЛ, ГОМДЛЫН   
ШИЙДВЭРЛЭЛТИЙН ТАЙЛАН**

2024.01.05 Чингис хот

Аймгийн Засаг даргын Тамгын газар нь “Иргэдээс төрийн байгууллага, албан тушаалтанд гаргасан өргөдөл гомдлыг шийдвэрлэх тухай хууль”, Монгол Улсын Засгийн газрын 2005 оны “Иргэдийн өргөдөл гомдлыг шийдвэрлэхтэй холбогдсон зарим арга хэмжээний тухай” 67 дугаар тогтоол болон холбогдох бусад эрх зүйн баримт бичгийг удирдлага болгон иргэдээс нутгийн захиргааны байгууллагын албан тушаалтанд хандаж ирүүлсэн өргөдөл гомдлыг шийдвэрлэх ажлыг зохион байгуулан ажиллалаа.

2023 оны жилийн эцсийн байдлаар Хэнтий аймгийн нутгийн захиргааны байгууллагад нийт 2832 өргөдөл, гомдол, санал хүсэлт ирсэн бөгөөд үүнээс аймгийн Засаг даргын Тамгын газарт 530 буюу 18.7 хувь, аймгийн Засаг даргын дэргэдэх хэрэгжүүлэгч агентлагуудад 871 буюу 30.8 хувь, сумдын Засаг даргын Тамгын газарт 1431 буюу 50.5 хувь өргөдөл ирсэн бөгөөд шийдвэрлэгдэж хариу өгөгдсөн 2817 буюу шийдвэрлэлтийн хувь 99.5 хувьтай байна. Үлдсэн 15 буюу 0.5 хувь нь шийдвэрлэлтийн хугацаа болоогүй, шинээр ирсэн өргөдөл байна.

Өргөдөл, гомдлыг ирүүлсэн байдлаар авч үзвэл нийт 2832 өргөдлийн 2062 буюу 72.8 хувь нь бичгээр, 374 буюу 13.2 хувь нь аймгийн Засаг даргын Тамгын газрын дэргэдэх “Иргэдээ сонсъё 70563111” шууд утас болон утсаар, цахим хаягаар 60 буюу 2.1 хувь, Засгийн газрын 1111 төвөөр 105 буюу 3.8 хувь, биечлэн 190 буюу 6.7%, бусад хэлбэрээр 41 буюу 1.4 хувь байна.

Өргөдөл гомдол, санал хүсэлтийг хэлбэрээр нь авч үзвэл нийт 2832 өргөдлийн 2798 буюу 98.8 хувийг хүсэлт, гомдол 1 буюу 0.1 хувь, талархал 7 буюу 0.2 хувь, саналын шинжтэй 26 буюу 0.9 хувийг эзэлж байна.

Ирсэн өргөдөл, гомдлыг агуулгын хувьд авч үзэхэд дийлэнх нь цалин хөлс, тэтгэвэр тэтгэмж, ажилласан жилийн нэмэгдэл, цалингийн шатлал ахиулах хүсэлт 473 буюу 16.7 хувь, ажил хөдөлмөр эрхлэх, ажлаас чөлөөлүүлэх, томилуулах, шилжин ажиллах хүсэлт 327 буюу 11.5 хувь, мөнгөн тусламж, эд материалын дэмжлэг хүссэн 246 буюу 8.6 хувь, газар эзэмших, өмчилж авах, өвөлжөө хаваржааны газрын хэмжээг өөрчлүүлэх, гэрчилгээжүүлж авах асуудлаар хүсэлт гаргасан 228 буюу 8.0 хувь, эрүүл мэнд, нийгмийн даатгалын шимтгэлийг цахимаар давхар төлсөн шимтгэлийн буцаалт 90 буюу 3.2 хувийг эзэлж байна.

Өргөдөл гомдлын дийлэнх хувийг хүсэлт эзэлж, өргөдөл гомдол, санал хүсэлтийг бичиг хэргийн үндсэн программд сумд, агентлагууд бүртгэн баталгаажуулан, архив албан хэрэг хөтлөлтийн үндсэн зарчимд тулгуурлан өргөдөл гомдлын тайланг ирүүлсэн. Иргэдээс ирүүлсэн санал хүсэлт, гомдол бүрийг нэг бүрчлэн үзэж судлан бодитой, үнэн зөв, хуулийн хугацаанд, хугацаа хэтрүүлэхгүй шийдвэрлүүлсэн.

Аймгийн Засаг даргатай уулзах иргэдийг 70563963 дугаарын утсаар бүртгэж, АЗДТГ-ын 1-р давхарт олон нийттэй харилцах өрөөнд Засаг дарга өдөр бүр уулзалт хийж 188 иргэнтэй биечлэн уулзаж санал хүсэлтийг хүлээн авч газар дээр нь шийдвэрлэсэн.

Мөн Бор-Өндөр, Баянмөнх, Батноров, Баян-Овоо, Баянхутаг, Өмнөдэлгэр, Батширээт, Норовлин, Дадал, Баян-Адарга, Баянхутаг, Галшар, Дархан, Батноров, Хэрлэн, Мөрөн суманд томилолтоор ажиллаж 4000 гаруй иргэдийн санал хүсэлтийг хүлээн авч боломжтойг газар дээр нь шийдвэрлэж, шийдвэрлэхэд хүндрэлтэй өргөдлийг Засаг даргын зөвлөлийн хуралдаанаар оруулж, хэрхэн шийдвэрлэх талаар хэлэлцэж шийдвэрлэсэн байна.

Тайлант хугацаанд төрийн байгууллага, албан тушаалтанд иргэд, аж ахуйн нэгж байгууллагаас гаргасан өргөдөл, гомдол, санал хүсэлтийг шуурхай, хугацаа хэтрүүлэхгүй шийдвэрлэх, өргөдөл гомдлын программд бүртгэж баталгаажуулалт хийгдэж байгаа, үнэн зөв бодитой шийдвэрлэгдсэн эсэхэд хяналт тавьж зөвлөмж мэдээллийг хүргүүлж ажилласан.

Аймгийн хэмжээнд өргөдөл гомдол санал хүсэлт хүлээн авах хайрцаг ажиллуулж, Аймгийн Засаг даргын Тамгын газар болон төрийн байгууллагуудад байршуулан ажиллаж байна.

Мөн цаг үеийн шинжтэй буюу төрийн байгууллагын үйлчилгээтэй холбоотой санал хүсэлт, үйлчилгээг өөрийн биеэр ирүүлэхгүйгээр шууд шийдвэрлэх, хурдан хугацаанд цаг алдалгүй хариу өгөх үүднээс 70563111, 98173788, 70563786, 70562027, 70562267, 77861220, 70562261, 70562868 дугаарын нээлттэй утсыг тогтмол ажиллуулж иргэдэд чирэгдэл, хүндрэл үүсгэхгүй байлгах талаас анхаарч шууд хариулт өгч ажилласан.

Иргэдээс ирүүлсэн санал хүсэлтийг шуурхай, хуулийн хугацаанд хариу өгч ажиллах тал дээр аймгийн Засаг даргын Тамгын газрын дарга болон ТЗУХ-ийн дарга албан байгууллагын дарга нарын шуурхай зөвлөгөөнд 7 хоног тутамд танилцуулан, анхаарах асуудалд үүрэг чиглэл өгч, шийдвэрлэлтийн явцыг удирдлагын зүгээс хянаж ажилласан.

Аймгийн Засаг даргын Тамгын газрын “Иргэдээ сонсъё -70563111” төвийн нээлттэй утас Төрийн үйлчилгээний нэгдсэн төвд байрлан ажиллаж иргэдийн санал хүсэлт, Засгийн газрын 1111 төвөөр хувиарлагдан ирсэн өргөдлийг хүлээн авч аймгийн Засаг даргын Тамгын газрын даргад танилцуулан харъяалан шийдвэрлэх байгууллагад шилжүүлэн шийдвэрлүүлж, иргэнд хариу өгч ажилласан.

Өргөдөл гомдол, санал хүсэлтийн мэдээллийг 7 хоногийн баасан гаригт АЗДТГ-ын мэдээллийн цаг болон 14 хоног тутмын даваа гаригт зохион байгуулагддаг Удирдах ажилтны шуурхай зөвлөгөөнд танилцуулж, орон нутгийн хэвлэл мэдээллийн хэрэгсэл, khentii.mn сайтад мэдээлэн ажилласан. 2024 оны жилийн эцсийн тайланг аймгийн Засаг даргын удирдлагын зөвлөлийн хурлаар хэлэлцүүлэн ажиллалаа.

Мөн 7 хоног бүр иргэдээс ирүүлсэн өргөдөл гомдолд дүн шинжилгээ хийж, нийтийг хамарсан асуудлаар тухайн албан тушаалтнаас хариулт авч олон нийтийн мэдээллийн хэрэгслээр дамжуулан иргэдэд хүргэж байна.

ТАЙЛАН ХЯНАСАН:  
ТӨРИЙН ЗАХИРГААНЫ УДИРДЛАГЫН   
ХЭЛТСИЙН ДАРГА Ч.БАЯРЦОЛМОН

ТАЙЛАН БИЧСЭН  
ТҮМТӨВИЙН АХЛАХ МЭРГЭЖИЛТЭН Д.ЗОРИГТБАЯСГАЛАН